CELEX: C2005/271/30
Language: el
Date: 2005-10-29 00:00:00
Title: Υπόθεση C-329/05: Αίτηση για την έκδοση προδικαστικής αποφάσεως που υπέβαλε το Bundesfinanzhof (Γερμανία) με διάταξη της 28ης Ιουνίου 2005 στην υπόθεση Finanzamt Dinslaken κατά Gerold Meindl

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/16
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof (Γερμανία) με διάταξη της 28ης Ιουνίου 2005 στην υπόθεση Finanzamt Dinslaken κατά Gerold Meindl
   (Υπόθεση C-329/05)
   (2005/C 271/30)
   Γλώσσα διαδικασίας: η γερμανική
   Με διάταξη της 28ης Ιουνίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 2 Σεπτεμβρίου 2005, το Bundesfinanzhof (Γερμανία), στο πλαίσιο της διαφοράς μεταξύ των Finanzamt Dinslaken και Gerold Meindl, προσεπικληθείσα: Christine MeidlBerger, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Αντίκειται στο άρθρο 43 της Συνθήκης περί ιδρύσεως των Ευρωπαϊκών Κοινοτήτων το γεγονός ότι απαγορεύεται σε εγκατεστημένο στην ημεδαπή φορολογούμενο η ενιαία φορολόγηση, όσον αφορά τον φόρο εισοδήματος, με τον κάτοικο Αυστρίας σύζυγό του, με τον οποίο δεν βρίσκεται σε διάσταση, με την αιτιολογία ότι ο τελευταίος πραγματοποίησε εισοδήματα που υπερβαίνουν τόσο το 10 % των κοινών εισοδημάτων όσο και τα 24 000 DM, όταν τα εισοδήματα αυτά απαλλάσσονται του φόρου σύμφωνα με το αυστριακό δίκαιο;